paragraph_text: Bezrepci nemaju ni očiju, ni krila, niti antena (ticala), nedostaje im pigmentacija, a njihova boja najćešće je bijela ili svjetlosmeđa. Funkciju ticala preuzeo je prvi od tri para segmentiranih nogu, tako da hodaju samo s dva para nogu. Zadržavaju se u tlu, i otpalom lišću vlažnih umjerenih šuma a također su pronađeni ispod stijena ili pod korom stabala.